 'n Vernuwing van denke moet plaasvind aangesien hulle op 'n baie konkrete wyse as't ware geestelik gebreinspoel is.
 Binne so 'n veilige milieu moet aan hulle die toestemming verleen word en ook die geleenthede gebied word om gaandeweg hul sin vir identiteit as 'n gawe van Jesus Christus te ontvang.
 'n Gebrek aan eiewaarde. Deur 'n proses sal nuwe selfvertroue asook vertroue in eie vermoens ontwikkel moet word.
 'n Totale gebrek aan vertroue in hul eie onderskeidingsvermoëns asook 'n gebrek aan vertroue in andere.
 Die spiritualisering van alles en 'n magiese denkpatroon - hier moet hulle gehelp word om met die realiteit te deel.
Wat betref die herstelproses gee Booth (1998: 200) die volgende skema as 'n riglyn met betrekking tot die groot areas wat aandag moet kry:
 Elimineer dit vir 'n sekere tydperk (Jack Frost (2006) vertel dat hy vir ongeveer agtien maande na die positiewe keerpunt in sy lewe dit baie moeilik gevind het om deel te neem aan enige georganiseerde godsdienstige aktiwiteite).
 'n Voortsetting van die denkwyse dat hy/sy as persoon geen eie keuses het nie en dat God die rigting en die antwoorde sal voorsien.
 Ek ervaar God se kreatiwiteit in my lewe deur byvoorbeeld my eie persoonlike gebede te skryf, deur kleurprente te teken van my innerlike kind ("inner child") se gevoelens, of deur 'n instrument te leer speel.
Vanuit die voormelde bespreking het duidelik geblyk die vernietigende en verslawende rol wat godsdiens kan speel indien daar ongesonde en disfunksionele onderliggende motiewe is. Vir die kerk in die breé bied hierdie terrein 'n geweldige uitdaging en indien die riglyne soos uitgespel hierbo, gevolg word, kan dit vir talle persone wat godsdienstig verslaaf en verwond geraak het, 'n deur open tot 'n fase van nuwe geestelike groei, genesing en vryheid.